b48e11519416cbf9b9bb71c5b7cc88ad
Πώς γίνεται η τοποθέτηση πλακιδίων βεράντας - μπαλκονιού;
---------------------------------------------------------


douleutaras.gr
2020.50

Στάδιο 1: Λείανση των δαπέδων


Στάδιο 2: Μελέτη διαστάσεων και σχεδιασμός


Στάδιο 3: Τοποθέτηση κόλλας και πλακιδίων


Στάδιο 4: Τοποθέτηση αρμόστοκου


Στάδιο 5: Καθαρισμός δαπέδου μπαλκονιού


Κρίνεται σκόπιμο να ξεκαθαριστεί εξαρχής, ότι η [τοποθέτηση πλακιδίων δαπέδου](https://www.douleutaras.gr/bsdir/topothetisi-plakidion/) είναι μια εργασία που συστήνεται να γίνεται από ειδικούς τεχνίτες. Η εμπειρία και η εξειδίκευση ενός επαγγελματία δεν αντικαθίσταται εύκολα. Αναλυτικά, τα βήματα που ακολουθούνται έχουν ως εξής:


#### **Στάδιο 1: Λείανση των δαπέδων**


Πριν ξεκινήσει η τοποθέτηση πλακιδίων δαπέδου, πρέπει να γίνει η απαραίτητη προετοιμασία. Είναι χρήσιμο να είναι εντελώς λείες οι επιφάνειες, όπου πρόκειται να τοποθετηθούν πλακάκια μπαλκονιού, γιατί έτσι η τοποθέτηση γίνεται πολύ πιο εύκολη και ασφαλής.


Συνεπώς, οι επιφάνειες που εξέχουν πρέπει να απομακρυνθούν με τρίψιμο, ενώ οι επιφάνειες που χρειάζονται συμπλήρωση πρέπει να στοκαριστούν. Στο τέλος, το δάπεδο θα πρέπει να είναι όσο πιο ίσιο γίνεται και τα υλικά θα πρέπει να έχουν στεγνώσει, για να προχωρήσουμε στο επόμενο βήμα.


#### **Στάδιο 2: Μελέτη διαστάσεων και σχεδιασμός**


Πριν τοποθετηθούν τα πλακάκια μπαλκονιού, πρέπει να γνωρίζεις ακριβώς τι διαστάσεις έχει το μπαλκόνι, ώστε να υπολογίσεις τον αριθμό και τις διαστάσεις πλακιδίων που χρειάζεσαι. Αφού προμηθευτείς τα πλακάκια της επιλογής σου, μπορείς να κάνεις το σχεδιασμό που προηγείται της τοποθέτησης.


Ένας απλός τρόπος να καθοριστεί ο σχεδιασμός των πλακιδίων δαπέδου, είναι να επιλεγεί μια πλευρά του μπαλκονιού, όπου θα γίνουν οι μετρήσεις. Πρέπει να τοποθετηθούν κατά μήκος και κατά πλάτος της πλακάκια, με λίγα χιλιοστά κενό για τους αρμούς.


Ο σκοπός είναι να βρεθεί ο τελικός αριθμός πλακιδίων που μπορούν να τοποθετηθούν στο μπαλκόνι, για να καλυφθεί ακριβώς, ή και για να περισσέψουν ελάχιστα πλακάκια για περίπτωση ανάγκης.


#### **Στάδιο 3: Τοποθέτηση κόλλας και πλακιδίων**


Αφού γίνει ο σχεδιασμός, ξεκινά η πραγματική διαδικασία τοποθέτησης. Για το σκοπό αυτό, είναι απαραίτητη μια ειδική κόλλα για πλακάκια. Η κόλλα απλώνεται με μια σπάτουλα στο σημείο, όπου πρόκειται να τοποθετηθεί το πλακάκι δαπέδου.


Στη συνέχεια, το κάθε πλακάκι τοποθετείται πάνω από την κόλλα και κολλά στο σημείο, όπου θέλουμε να βρίσκεται. Η κόλλα που εξέχει από την επιφάνεια του πλακιδίου αφαιρείται με ένα υγρό σφουγγάρι, για να μη φαίνεται αντιαισθητική και να μη δημιουργεί πρόσθετες δυσκολίες.


Μια καλή λύση για να είναι βέβαιο ότι όλα τα πλακάκια έχουν την ίδια απόσταση μεταξύ τους, είναι να χρησιμοποιηθούν σταυροί συναρμολόγησης κατά τη διαδικασία τοποθέτησης πλακιδίων.


#### **Στάδιο 4: Τοποθέτηση αρμόστοκου**


Ο αρμόστοκος είναι το υλικό που θα πρέπει να τοποθετηθεί ανάμεσα στα πλακάκια μπαλκονιού μια μέρα μετά την τοποθέτηση τους, για να στερεοποιηθούν και να πάρουν την τελική μορφή τους.


Είναι σημαντικό να έχει στεγνώσει η κόλλα πάνω στα πλακάκια, πριν τοποθετηθεί ο αρμόστοκος. Ο αρμόστοκος απλώνεται στα λεπτά κενά ανάμεσα στα πλακάκια, αφού φυσικά αφαιρεθούν οι σταυροί συναρμολόγησης.


#### **Στάδιο 5: Καθαρισμός δαπέδου μπαλκονιού**


Αφού στεγνώσει ο αρμόστοκος, δηλαδή αρκετές ώρες αργότερα, ακολουθεί ο προσεκτικός καθαρισμός των πλακιδίων δαπέδων. Πρόκειται για μια απαραίτητη, αλλά όχι δύσκολη εργασία.


Στην ουσία, αρκεί να τρίψεις καλά τα πλακάκια και τους αρμούς με ένα σφουγγάρι βρεγμένο με ένα κοινό καθαριστικό. Ο σκοπός του καθαρισμού είναι να μη φαίνονται υπολείμματα από αρμόστοκο πάνω στα καινούργια πλακάκια μπαλκονιού.


